2009R0272 — ET — 01.12.2011 — 002.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:









▼B

KOMISJONI MÄÄRUS (EÜ) nr 272/2009,

2. aprill 2009,

millega täiendatakse Euroopa Parlamendi ja nõukogu määruse (EÜ) nr 300/2008 lisas sätestatud tsiviillennundusjulgestuse ühiseid põhistandardeid







EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse Euroopa Parlamendi ja nõukogu 11. märtsi 2008. aasta määrust (EÜ) nr 300/2008, mis käsitleb tsiviillennundusjulgestuse ühiseeskirju ja millega tunnistatakse kehtetuks määrus (EÜ) nr 2320/2002, ( 1 ) eriti selle artikli 4 lõiget 2, ning arvestades järgmist: (1) Määruse (EÜ) nr 300/2008 artikli 4 lõikega 2 kohustatakse komisjoni võtma vastu üldmeetmeid, mille eesmärk on täiendada kõnealuse määruse lisas ette nähtud tsiviillennundusjulgestuse ühiste põhistandardite vähem olulisi sätteid. (2) Lisaks nähakse määruse (EÜ) nr 300/2008 artikli 4 lõikega 3 ette, et komisjon peab võtma vastu määruse (EÜ) nr 300/2008 lisas sätestatud tsiviillennundusjulgestuse ühiste põhistandardite rakendamise üksikasjalikud meetmed, mida komisjon on täiendanud artikli 4 lõike 2 alusel vastu võetud üldmeetmetega. (3) Seepärast tuleks võtta vastu tsiviillennundusjulgestuse ühised põhistandardeid täiendavad üldmeetmed läbivaatuse, juurdepääsu kontrolli ja muude julgestuskontrolli meetmete kohta, samuti keelatud esemete, kolmandate riikide julgestusstandardite samaväärsuse tunnustamise, personali töölevõtmise, väljaõppe, julgestusalaste erinõuete ja julgestuskontrolli meetmetest vabastamise kohta. (4) Kõnealused üldmeetmed on vajalikud, et saavutada Euroopa Liidus tase, mis on võrdne Euroopa Parlamendi ja nõukogu määruses (EÜ) nr 2320/2002 ( 2 ) (kehtetuks tunnistatud määrusega (EÜ) nr 300/2008) nõutud lennundusjulgestuse standarditega. (5) Määruse (EÜ) nr 300/2008 artikli 24 kohaselt kohaldatakse kõnealuse määruse lisa alates rakenduseeskirjades täpsustatud kuupäevast, kuid mitte hiljem kui 24 kuud pärast määruse (EÜ) nr 300/2008 jõustumist. Seepärast tuleks määruse (EÜ) nr 300/2008 artikli 4 lõike 2 kohaselt vastu võetud üldmeetmete kohaldamine lükata edasi kuni artikli 4 lõikes 3 ettenähtud rakenduseeskirjade vastuvõtmiseni, kuid mitte hiljemaks kui 29. aprill 2010. (6) Meetodid, sealhulgas tehnoloogia, vedelate lõhkeainete avastamiseks tuleks kasutusele võtta lennujaamades kõikjal ELis võimalikult kiiresti ja hiljemalt 29. aprilliks 2010, mis võimaldaks reisijatel edaspidi piiranguteta kaasa võtta ohutuid vedelikke. Juhul kui vedelate lõhkeainete avastamiseks ei ole õigeaegselt võimalik kasutusele võtta meetodeid, sealhulgas tehnoloogiat, kõikjal EL-is, teeb komisjon ettepaneku vastavalt täiendada nende esemete kategooriaid, mida võidakse keelustada (lisa B osa). Juhul kui teatavates lennujaamades ei ole objektiivsetel põhjustel võimalik kasutada kõnealuseid meetodeid, sealhulgas tehnoloogiat, täpsustab komisjon rakendusmeetmetes tingimusi vedelike kaasavõtmiseks, ilma et see kahjustaks julgestusstandardite järgimist. (7) Käesoleva määrusega ettenähtud meetmed on kooskõlas tsiviillennundusjulgestuse komitee arvamusega, ning arvestades järgmist: ON VASTU VÕTNUD KÄESOLEVA MÄÄRUSE:







Artikkel 1

Käesoleva määrusega nähakse ette üldmeetmed määruse (EÜ) nr 300/2008 lisas sätestatud ühiste põhistandardite täiendamiseks, et kehtestada:

a) lubatud läbivaatuse meetodid vastavalt lisa A osale;

b) keelatud esemete kategooriad vastavalt lisa B osale;

c) tingimused juurdepääsu lubamiseks lennualadele ja julgestuspiirangualadele vastavalt lisa C osale;

d) sõidukite kontrolli ja ning õhusõidukite julgestuskontrolli ja julgestusotstarbelise läbiotsimise meetodid vastavalt lisa D osale;

e) kolmandate riikide julgestusstandardite samaväärsuse tunnustamise kriteeriumid vastavalt lisa E osale;

f) tingimused, mille alusel kohaldatakse kauba ja posti suhtes läbivaatust või muid julgestuskontrolli meetmeid, ning määratakse kokkuleppeliste esindajate, tuntud saatjate ja esindaja teenuseid kasutavate kaubasaatjate kinnitamise või määramise kord vastavalt lisa F osale;

g) tingimused, mille alusel kohaldatakse lennuettevõtja posti ja lennuettevõtja saadetiste suhtes läbivaatust või muid julgestuskontrolli meetmeid vastavalt lisa G osale;

h) tingimused, mille alusel kohaldatakse pardavarude ja lennujaama varude suhtes läbivaatust või muid julgestuskontrolli meetmeid, ning määratakse kokkuleppeliste tarnijate ja tuntud tarnijate kinnitamise või määramise kord vastavalt lisa H osale;

i) kriteeriumid julgestuspiiranguala kriitiliste osade määratlemiseks vastavalt lisa I osale;

j) kriteeriumid läbivaatust, juurdepääsukontrolli või muid julgestuskontrolli meetmeid kohaldavate isikute või nende toimingute teostamise eest vastutavate isikute ning instruktorite töölevõtmiseks, samuti meetodid nimetud isikute ja ning isikute, kellele väljastatakse lennujaama läbipääsuluba või meeskonna liikmelisust tõendav dokument, väljaõpetamiseks vastavalt lisa J osale; ning

k) tingimused, mis võivad olla julgestusalaste erinõuete kohaldamise või julgestuskontrolli meetmetest vabastamise aluseks vastavalt lisa K osale.

Artikkel 2

Käesolevas määruses kasutatakse järgmisi mõisteid:

1. „lennujaama varud” – kõik lennujaama julgestuspiirangualadel müügiks, kasutamiseks või kättesaadavaks tegemiseks ette nähtud esemed;

2. „pardavarud” – kõik esemed, välja arvatud: a) käsipagas; b) muude isikute kui reisijatega kaasas olevad esemed ja c) lennuettevõtja post ja saadetised, mis on ette nähtud õhusõiduki pardale võtmiseks, et reisijad või meeskond saaksid neid lennu ajal kasutada, tarbida või osta;

3. „pardavarude kokkuleppeline tarnija” – tarnija, kelle meetmed vastavad ühistele julgestuseeskirjadele ja -standarditele määral, mis lubab tarnida pardavarusid otse õhusõidukile;

4. „pardavarude tuntud tarnija” – tarnija, kelle meetmed vastavad ühistele julgestuseeskirjadele ja -standarditele määral, mis lubavad tarnida pardavarusid lennuettevõtjale või kokkuleppelisele tarnijale, kuid mitte otse õhusõidukile;

5. „lennujaama varude tuntud tarnija” – tarnija, kelle meetmed vastavad ühistele julgestuseeskirjadele ja -standarditele määral, mis lubab tarnida lennujaama varusid julgestuspiirangualadele.

Artikkel 3

Käesolev määrus jõustub kahekümnendal päeval pärast selle avaldamist Euroopa Liidu Teatajas.

Seda kohaldatakse alates kuupäevast, mida on täpsustatud määruse (EÜ) nr 300/2008 artikli 4 lõikes 3 osutatud menetluse kohaselt vastu võetud rakenduseeskirjades, kuid mitte hiljem kui alates 29. aprillist 2010.

Käesolev määrus on tervikuna siduv ja vahetult kohaldatav kõikides liikmesriikides.









LISA

A OSA

Lubatud läbivaatuse meetodid

Määruse (EÜ) nr 300/2008 artikli 4 lõike 3 kohaselt vastu võetavate rakenduseeskirjadega võib kindlatel tingimustel lubada esmaste või teiseste meetmetena järgmiste läbivaatuse meetodite kasutamist, olgu siis kombineeritult või eraldi.

1. Isikute läbivaatamiseks: a) käsitsi läbivaatus; b) metallidetektorväravad; c) käsimetallidetektorid; d) pommikoerad ja e) lõhkeaine jälgede avastamise (ETD) seade; ▼M3 f) turvaskannerid, mis ei kasuta ioniseerivat kiirgust. ▼B

2. Käsipagasi, muude isikute kui reisijatega kaasas olevate esemete, lennuettevõtja posti ja saadetiste (välja arvatud laadimisel õhusõiduki lastiruumi), pardavarude ja lennujaama varude läbivaatamiseks: a) käsitsi läbivaatus; b) visuaalne kontroll; c) läbivalgustusseade; d) lõhkeaine avastamissüsteemi (EDS) seade; e) pommikoerad ja f) lõhkeaine jälgede avastamise (ETD) seade. Vedelike, geelide ja aerosoolide läbivaatamiseks: a) maitsmine või proovimine naha peal; b) visuaalne kontroll; c) läbivalgustusseade; d) lõhkeaine avastamissüsteemi (EDS) seade; e) pommikoerad; f) lõhkeaine jälgede avastamise (ETD) seade; g) keemilise reaktsiooni testribad ja h) pakendatud vedelike skanner.

3. Õhusõiduki lastiruumi laaditava registreeritud pagasi, kauba ja posti, samuti lennuettevõtja posti ja saadetiste läbivaatamiseks: a) käsitsi läbivaatus; b) visuaalne kontroll; c) läbivalgustusseade; d) lõhkeaine avastamissüsteemi (EDS) seade; e) pommikoerad; ▼M1 f) lõhkeaine jälgede avastamise (ETD) seade; g) lennusimulatsioonikamber; ja ▼M1 h) metallidetektorid. ▼B

Et anda hinnang läbivaatuse meetoditele, mille puhul kasutatakse käesoleva määruse vastuvõtmise ajal veel mitte olemas olevaid uusi tehnoloogiaid, võib määruse (EÜ) nr 300/2008 artikli 4 lõike 3 kohaselt vastu võetavate rakenduseeskirjadega lubada piiratud aja jooksul katsetada muid meetodeid tingimusel, et selline katsetamine ei ohusta üldist turvalisuse taset.

B OSA

Esemete kategooriad, mis võidakse keelustada

Määruse (EÜ) nr 300/2008 artikli 4 lõike 3 kohaselt vastu võetavate rakenduseeskirjadega võib kindlatel tingimustel keelata mõnede või kõigi järgmiste esemete viimise julgestuspiirangualadele ja õhusõiduki pardale:

a) püssid, tulirelvad ja muud lendkehasid tulistavad seadmed – seadmed, mida on või näib olevat võimalik kasutada tõsise vigastuse tekitamiseks lendkehade tulistamise teel;

b) uimastusvahendid – seadmed, mis on spetsiaalselt kavandatud uimastamiseks või liikumisvõimetuks tegemiseks;

c) terava otsa või terava servaga esemed – terava otsa või terava servaga esemed, mida on võimalik kasutada tõsise vigastuse tekitamiseks;

d) tööriistad – tööriistad, mida on võimalik kasutada tõsise vigastuse tekitamiseks või õhusõiduki turvalisuse ohustamiseks;

e) nürid instrumendid – esemed, millega lüües on võimalik tekitada tõsine vigastus, ning

f) lõhke- ja süüteained ning lõhke- ja süüteseadmed – lõhke- ja süüteained ning lõhke- ja süüteseadmed, mida on või näib olevat võimalik kasutada tõsise vigastuse tekitamiseks või õhusõiduki turvalisuse ohustamiseks.

▼M2

B1 OSA

Vedelikud, aerosoolid ja geelid

1. Vedelikke, aerosoole ja geele tuleb lubada julgestuspiirangualadele ja õhusõiduki pardale, tingimusel et need on läbi vaadatud või läbivaatamisest vabastatud vastavalt määruse (EÜ) nr 300/2008 artikli 4 lõike 3 kohaselt vastu võetud rakenduseeskirjade nõuetele.

2. Alates 29. aprillist 2013 peavad kõik lennuväljad korraldama vedelike, aerosoolide ja geelide läbivaatamist vastavalt määruse (EÜ) nr 300/2008 artikli 4 lõike 3 kohaselt vastu võetud rakenduseeskirjade nõuetele.

3. Liikmesriigid peavad tagama, et kõik õiguslikud nõuded, mis võimaldavad kasutada määruse (EÜ) nr 300/2008 artikli 4 lõike 3 kohaselt vastu võetud rakenduseeskirjade nõuetele vastavaid vedelike läbivaatamise seadmeid, kehtestatakse õigel ajal, et oleks võimalik järgida punktis 2 osutatud tähtpäeva.

4. Liikmesriigid võivad igal ajal enne 29. aprilli 2013 kehtestada mis tahes lennuvälja või kõigi lennuväljade suhtes õiguslikud nõuded vaadata läbi vedelikud, aerosoolid ja geelid kooskõlas määruse (EÜ) nr 300/2008 artikli 4 lõike 3 kohaselt vastu võetud rakenduseeskirjade nõuetega. Liikmesriigid teatavad komisjonile sellistest õiguslikest nõuetest. Sellise teate saamisel teavitab komisjon kõiki teisi liikmesriike.

5. Reisijaid tuleb selgelt teavitada ELi lennuväljadest, kus vedelikke, aerosoole ja geele on lubatud julgestuspiirangualale ja õhusõiduki pardale võtta, ning sellekohastest tingimustest.

▼B

C OSA

Juurdepääsu kontroll – tingimused juurdepääsu lubamiseks lennualale ja julgestuspiirangualadele

Lennualale ja julgestuspiirangualadele võib juurdepääsu lubada järgmiste kriteeriumide alusel:

1. Juurdepääsu lennualale võib lubada üksnes siis, kui isikutel ja sõidukitel on selleks põhjendatud vajadus. Juurdepääsu saamiseks lennualale peab isikul olema volitus või läbipääsuluba. Juurdepääsu saamiseks lennualale peab sõidukil olema sõidukiluba.

2. Juurdepääsu julgestuspiirangualadele võib lubada üksnes siis, kui isikutel ja sõidukitel on selleks põhjendatud vajadus. Juurdepääsu saamiseks julgestuspiirangualadele peab isik esitama loa. Juurdepääsu saamiseks julgestuspiirangualadele peab sõidukil olema nähtaval kohal sõidukiluba.

D OSA

Sõidukite kontrollimisel ning õhusõidukite julgestuskontrolli ja julgestusotstarbelise läbiotsimise teostamisel lubatud meetodid

Määruse (EÜ) nr 300/2008 artikli 4 lõike 3 kohaselt vastu võetavate rakenduseeskirjadega võib kindlatel tingimustel lubada esmaste või teiseste meetmetena järgmiste sõiduki kontrolli, õhusõiduki julgestuskontrolli ja õhusõiduki julgestusotstarbelise läbiotsimise meetodite kasutamist, olgu siis kombineeritult või eraldi:

a) käsitsi läbivaatus;

b) visuaalne kontroll;

c) pommikoerad ja

d) lõhkeaine jälgede avastamise (ETD) seade.

Selleks et anda hinnang läbivaatuse meetoditele, mis kasutavad käesoleva määruse vastuvõtmise ajal veel mitte olemas olevaid uusi tehnoloogiaid, võib määruse (EÜ) nr 300/2008 artikli 4 lõike 3 kohaselt vastu võetavate rakenduseeskirjadega lubada piiratud aja jooksul katsetada muid meetodeid tingimusel, et selline katsetamine ei ohusta üldist turvalisuse taset.

E OSA

Kolmandate riikide julgestusstandardite samaväärsuse tunnustamise kriteeriumid

Komisjon tunnistab kolmandate riikide julgestusstandardid samaväärseks, kui need vastavad järgmistele kriteeriumidele:

a) kolmas riik on teinud varem ühenduse ja selle liikmesriikidega head koostööd;

b) komisjon on kindlaks teinud, et kolmandas riigis kohaldatavad lennundusjulgestusstandardid, sealhulgas kvaliteedikontroll, on rahuldavad, ja

c) komisjon on kindlaks teinud, et: — reisijate ja käsipagasi puhul rakendatakse julgestusmeetmeid, mis on võrdsed määruse (EÜ) nr 300/2008 lisa lõigetes 1, 3, 11 ja 12 ning punktides 4.1 ja 4.2 ning seonduvates rakendusaktides sätestatud julgestusmeetmetega; — registreeritud pagasi puhul rakendatakse julgestusmeetmeid, mis on võrdsed määruse (EÜ) nr 300/2008 lisa lõigetes 1, 3, 5, 11 ja 12 ning seonduvates rakendusaktides sätestatud julgestusmeetmetega; — kauba ja posti puhul rakendatakse julgestusmeetmeid, mis on võrdsed määruse (EÜ) nr 300/2008 lisa lõigetes 1, 3, 6, 11 ja 12 ning seonduvates rakendusaktides sätestatud julgestusmeetmetega, ja/või — õhusõiduki julgestuse puhul rakendatakse julgestusmeetmeid, mis on võrdsed määruse (EÜ) nr 300/2008 lisa lõigetes 1, 3, 11 ja 12 ning punktides 4.1 ja 4.2 ning seonduvates rakendusaktides sätestatud julgestusmeetmetega.

F OSA

Kaup ja post

1. Kauba ja posti läbivaatamise või muude julgestuskontrolli meetmete kohaldamise tingimused

Õhusõidukisse laaditav kaup ja post vaadatakse läbi, välja arvatud juhul, kui:

a) kokkuleppeline esindaja on kohaldanud saadetisele julgestuskontrolli meetmeid ja pärast kõnealuste julgestuskontrolli meetmete kohaldamist on saadetis olnud kaitstud loata juurdepääsu eest või

b) tuntud saatja on kohaldanud saadetisele julgestuskontrolli meetmeid ja pärast kõnealuste julgestuskontrolli meetmete kohaldamist on saadetis olnud kaitstud loata juurdepääsu eest või

c) esindaja teenuseid kasutav kaubasaatja on kohaldanud saadetisele julgestuskontrolli meetmeid ja pärast kõnealuste julgestuskontrolli meetmete kohaldamist on saadetis olnud kaitstud loata juurdepääsu eest ning kaupa veetakse kaubalennuki pardal või posti postilennuki pardal või

d) transfeerkauba ja posti suhtes on kohaldatud julgestuskontrolli meetmeid vastavalt määruse (EÜ) nr 300/2008 lisa punktile 6.1.2.

2. Kaup ja post: kokkuleppeliste esindajate, tuntud saatjate ja esindaja teenuseid kasutavate kaubasaatjate kinnitamise või määramise kord

Kokkuleppeliste esindajate, tuntud saatjate ja esindaja teenuseid kasutavate kaubasaatjate kinnitamisel või määramisel kohaldatakse järgmist korda.

1. Kokkuleppelised esindajad kinnitab pädev asutus. Kokkuleppelise esindaja kinnitamiseks esitab taotleja dokumentatsiooni lennundusjulgestusstandardite kohta ning seejärel teostatakse tema juures kohapealne kontroll, et veenduda nõutud standardite täitmises.

2. Tuntud saatjad kinnitab pädev asutus. Tuntud saatja kinnitamiseks esitab taotleja teabe lennundusjulgestusstandardite kohta ning seejärel teostatakse tema juures kohapealne kontroll, et veenduda nõutud standardite täitmises. Alternatiivina kinnitamisele võib pädev ametiasutus lubada, et kuni määruse (EÜ) nr 300/2008 artikli 4 lõike 3 kohaselt vastu võetavates rakenduseeskirjades määratud kuupäevani võib tuntud saatja määrata kokkuleppeline esindaja.

3. Kokkuleppeline esindaja määrab esindaja teenuseid kasutavad kaubasaatjad. Kokkuleppeline esindaja tagab, et tulevane esindaja teenuseid kasutav kaubasaatja esitaks esindaja teenuseid kasutavaks kaubasaatjaks määramiseks teabe lennundusjulgestusstandardite kohta ning seejärel kontrollib saadud teabe õigsust.

G OSA

Lennuettevõtja posti ja saadetiste läbivaatamise või muude julgestuskontrolli meetmete kohaldamise tingimused

Õhusõiduki lastiruumi laaditav lennuettevõtja post ja saadetised vaadatakse läbi kas sarnaselt registreeritud pagasile või kohaldatakse neile samu julgestuskontrolli meetmeid nagu kaubale ja postile.

Mujale õhusõidukisse kui lastiruumi laaditav lennuettevõtja post ja saadetised vaadatakse läbi sarnaselt käsipagasile.

H OSA

Pardavarud ja lennujaama varud

1. Pardavarude ja lennujaama varude läbivaatuse või muude julgestuskontrolli meetmete kohaldamise tingimused

1. Õhusõidukisse laaditavad pardavarud vaadatakse läbi, välja arvatud juhul, kui: a) lennuettevõtja toimetab oma õhusõiduki pardale varusid, mille suhtes ta on kohaldanud julgestuskontrolli meetmeid, ning pärast kõnealuste julgestuskontrolli meetmete kohaldamist kuni õhusõiduki pardale toimetamiseni on varud olnud kaitstud loata juurdepääsu eest või b) kokkuleppeline tarnija on kohaldanud varude suhtes julgestuskontrolli meetmeid ja pärast kõnealuste julgestuskontrolli meetmete kohaldamist kuni õhusõiduki pardale või lennuettevõtjale või muudele kokkuleppelisele tarnijale toimetamiseni on varud olnud kaitstud loata juurdepääsu eest või c) tuntud tarnija on kohaldanud varude suhtes julgestuskontrolli meetmeid ja pärast kõnealuste julgestuskontrolli meetmete kohaldamist kuni lennuettevõtjale või kokkuleppelisele tarnijale toimetamiseni on varud olnud kaitstud loata juurdepääsu eest.

2. Lennujaama varud vaadatakse enne julgestuspiirangualale lubamist läbi, välja arvatud, kui tuntud tarnija on kohaldanud varude suhtes julgestuskontrolli meetmeid ja pärast kõnealuste julgestuskontrolli meetmete kohaldamist kuni julgestuspiirangualale toimetamiseni on varud olnud kaitstud loata juurdepääsu eest.

2. Pardavarude ja lennujaama varude kokkuleppeliste tarnijate ja tuntud tarnijate kinnitamise või määramise kord

1. Pädev asutus kinnitab pardavarude kokkuleppelised tarnijad määruse (EÜ) nr 300/2008 artikli 4 lõike 3 kohaselt vastu võetavates rakenduseeskirjades määratud kuupäevaks. Pardavarude kokkuleppeliseks tarnijaks kinnitamiseks esitab taotleja dokumentatsiooni lennundusjulgestusstandardite kohta ning seejärel teostatakse tema juures kohapealne kontroll, et veenduda nõutud standardite täitmises.

2. Pardavarude tuntud tarnijad määrab majandustegevuses osaleja või üksus, kellele tarnitakse. Majandustegevuses osaleja või üksus, kellele tarnitakse, tagab, et tulevane tuntud tarnija esitaks pardavarude tuntud tarnijaks määramiseks teabe lennundusjulgestusstandardite kohta ning kontrollib saadud teabe õigsust.

3. Lennujaama varude tuntud tarnijad määrab lennujaama käitaja. Lennujaama käitaja tagab, et tulevane tuntud tarnija esitaks lennujaama varude tuntud tarnijaks määramiseks teabe lennundusjulgestusstandardite kohta, ning kontrollib saadud teabe õigsust.

I OSA

Julgestuspiirangualade kriitiliste osade määratlemise kriteeriumid

Julgestuspiiranguala kriitiliste osade määratlus peab tagama, et läbivaadatud lahkuvatel reisijatel (nii reisi alustavatel kui ka transfeerreisijatel) ega nende käsipagasis ega läbi vaadatud väljuvas registreeritud pagasis (nii reisi alustavas kui ka transfeerpagasis) ei oleks keelatud esemeid ega aineid.

J OSA

Personali töölevõtmine ja väljaõpe

1. Personali töölevõtmise kriteeriumid

Julgestusotstarbelist läbivaatust, juurdepääsukontrolli või muid julgestuskontrolli meetmeid kohaldavate isikute või nende toimingute teostamise eest vastutavate isikute ning instruktorite töölevõtmisel kohaldatakse järgmisi kriteeriume:

a) nad peavad olema edukalt läbinud taustakontrolli või töölevõtmise-eelse kontrolli vastavalt riiklikele eeskirjadele ja

b) neil peavad olema tööülesannete täitmiseks vajalikud oskused.

2. Väljaõppe meetodid

Määruse (EÜ) nr 300/2008 artikli 4 lõike 3 kohaselt vastu võetavate rakenduseeskirjadega võib nõuda, et:

a) isikud, kes teostavad läbivaatust, juurdepääsukontrolli või kohaldavad muid julgestuskontrolli meetmeid või vastutavad nende teostamise või kohaldamise eest,

b) instruktorid, ja

c) isikud, kellele väljastatakse lennujaama läbipääsuluba või meeskonna liikmelisust tõendav dokument,

saavad teoreetilist ja praktilist väljaõpet ning/või väljaõpet töökohal.

K OSA

Tingimused, mis võivad olla julgestusalaste erinõuete kohaldamise või julgestuskontrolli meetmetest vabastamise aluseks

Määruse (EÜ) nr 300/2008 artikli 4 lõike 3 kohaselt vastu võetavate rakenduseeskirjadega võib lubada julgestusalaste erinõuete kohaldamist või julgestuskontrolli meetmetest vabastamist tingimusel, et:

a) kõnealused erinõuded või vabastuse kehtestab komisjon või pädev asutus; ja

b) kõnealuste erinõuete või vabastuse aluseks on objektiivsed põhjused.